section_heading: Životopis
paragraph_text: Prešao s J. Mandelom u Stranku prava u Dalmaciji, gdje su se živo angažirali u temeljnom i životnom pitanju Dalmacije - sjedinjenja Dalmacije u zajednicu ostalih hrvatskih zemalja. Važna osoba dubrovačkog društvenog života svog vremena. Od 1902. do 1907. godine predsjedavao je Trgovačko-obrtničkom komorom u Dubrovniku. Suosnivač Hrvatskoga radničkog društva (Hrvatske radničke zadruge, upravitelj od 1908.), pa Hrvatske štamparije (uz Liepopilija) i Hrvatske štedionice, kojoj je jedno vrijeme predsjedavao. Na listi Hrvatske stranke na izborima za Općinu grada Dubrovnika u 1894. i 1899. godine. Godine 1898. izabran je kao predstavnik Dubrovačke židovske općine u radu Carskog i kraljevskog kotarskog učioničkog vijeća« za dubrovački kotar. Od 1899. je dugo godina bio vrlo aktivnim vijećnikom dubrovačke općine. Nakon pobjede Hrvata na izborima 1899., izabran je jednim od pet predsjednika općine. Ostavku je dao 1904. godine.